Mense doop graag hulle kindertjies maar verstaan nie altyd waarom die doop gaan nie. Jesus het sy dissipels opdrag gegee om bekeerlinge in die Naam van van die Vader, die Seun en die Heilige Gees te doop. Ouers wat nie in die Drie-Eenheid van God glo nie maar hulle kinders ten doop bring maak 'n bespotting van hierdie verbondsteken van Christus.
Doornkop, geleë in die nabyheid van Chieveley, het 'n belangrike rol in die geskiedenis van die Trekkers in Natal gespeel. Dit was dié plek waar die Trekkers vir die eerste keer werklik verenig het. Ná die moord op Retief en sy geselskap en die daaropvolgende slagting onder die Trekkers, het Gert Maritz die klein laertjies, wat oor 'n groot gebied versprei was, en ook sy eie laer, na Doornkop, die staanplek van die hooflaer van Piet Retief, verskuif.
Weens die gevaarlike toestand wat nou vir die Voortrekkers ontstaan het, het daar op 14 April 1838 'n verdere mate van vereniging plaasgevind toe al die Trekkers in net twee laers verenig het, naamlik dié van Maritz en Modderlaer. Enkele weke voordat omstandighede die Trekkers weer uitmekaar laat gaan het, het die twee laers aan die bo-loop van die Bloukransrivier in die omgewing van Doornkop bly staan. só verenig was hulle waarskynlik nooit vóór hierdie tyd en ook nooit weer daarná nie.
As iemand jou 'n onreg aangedoen het en jy probeer hom terugkry – iets sleg aan hom terug wil doen – dan is jy besig om in te meng met God se genade en vergifnis. As jy die saak nie in liefde kan skik nie, gee dit in gebed vir die Here en laat Hy dit op sy tyd hanteer sonder om Hom voor te skryf hoe, want jy het nie van beter geweet nie – Hy sal.
1. Die aanbeveling van 'n gesamentlike komitee van albei huise dat Afrikaans naas Engels met ingang 1926 as amptelike taal erken word, is deur die Volksraad en Senaat afsonderlik eenparig aanvaar. Aangesien die bepaling van artikel 127 betreffende die amptelike tale kragtens artikel 152 van die Suid-Afrika-Wet verskans is, kon die geldigheid van so 'n stap slegs deur 'n tweederde-meerderheid op 'n gesamentlike sitting van albei rade bokant alle moontlike twyfel verhef word.